《友人有小石数颗以余酷爱将辍惠佳者唯求一诗赋以赠之》
宋代·慕容彦逢

公子有佳石，丹碧非一状。磊磊不盈掬，巧夺三山状。

贮以白玉斗，挹注秋滉瀁。有如澄江净，隐映朝霞上。

泮林官独冷，悦此助清旷。唯求诗句易，于焉窥雅尚。

山阴昔换鹅，流传信非妄。

作者简介：（1067—1117）常州宜兴人，字淑遇，一作叔遇。哲宗元祐三年进士。复中绍圣二年弘词科。累迁太学博士。徽宗朝，除秘书省校书郎，三迁至左司谏，又擢中书舍人、尚书兵部侍郎，颇受知徽宗。为蔡京排挤，出知汝州。政和元年召还，官至刑部尚书。性嗜学，博通经史诸子，词章雅丽简古，挥笔立就，一时典册，多出其手。卒谥文友。有《摛文堂集》。